CELEX: 31994R2728
Language: el
Date: 1994-10-31 00:00:00
Title: Κανονισμός (ΕΚ, Ευρατόμ) αριθ. 2728/94 του Συμβουλίου της 31ης Οκτωβρίου 1994 σχετικά με την ίδρυση Ταμείου Εγγύησης για τις εξωτερικές δράσεις

Avis juridique important

|

31994R2728

Κανονισμός (ΕΚ, Ευρατόμ) αριθ. 2728/94 του Συμβουλίου της 31ης Οκτωβρίου 1994 σχετικά με την ίδρυση Ταμείου Εγγύησης για τις εξωτερικές δράσεις  

Επίσημη Εφημερίδα αριθ. L 293 της 12/11/1994 σ. 0001 - 0004 Φινλανδική ειδική έκδοση: Κεφάλαιο 1 τόμος 3 σ. 0184  Σουηδική ειδική έκδοση: Κεφάλαιο 1 τόμος 3 σ. 0184 

ΚΑΝΟΝΙΣΜΟΣ (ΕΚ, Ευρατόμ) αριθ. 2728/94 ΤΟΥ ΣΥΜΒΟΥΛΙΟΥ της 31ης Οκτωβρίου 1994 περί ιδρύσεως Ταμείου Εγγύησης για τις εξωτερικές δράσειςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 203,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),τη γνώμη του Ελεγκτικού Συνεδρίου (3),Εκτιμώντας:ότι οι εγγυήσεις οι παρεχόμενες υπέρ των δανείων που χορηγούνται σε τρίτες χώρες εκθέτουν τον γενικό προϋπολογισμό των Ευρωπαϊκών Κοινοτήτων σε αυξημένους χρηματοπιστωτικούς κινδύνους 7ότι το Ευρωπαϊκό Συμβούλιο της 11ης και 12ης Δεκεμβρίου 1992 συμπέρανε ότι, για λόγους υγιούς δημοσιονομικής διαχείρισης και δημοσιονομικής πειθαρχίας, ενδείκνυται η καθιέρωση ενός νέου χρηματοδοτικού πλαισίου και ότι προς το σκοπό αυτό θα ήταν σκόπιμο να ιδρυθεί ένα Ταμείο Εγγύησης για να καλύπτει τους κινδύνους τους προερχόμενους από τα δάνεια και τις εγγυήσεις δανείων που χορηγούνται σε τρίτες χώρες ή υπέρ σχεδίων που υλοποιούνται σε τρίτες χώρες 7 ότι, με την ίδρυση ενός Ταμείου Εγγύησης, σκοπός του οποίου θα είναι η απευθείας εξόφληση των πιστωτών της Κοινότητας, επιτυγχάνεται αυτός ο στόχος 7ότι τα όργανα συμφώνησαν, στα πλαίσια της διοργανικής συμφωνίας της 29ης Οκτωβρίου 1993, να εγγράψουν στον προϋπολογισμό απόθεμα για τις δανειοδοτικές και εγγυοδοτικές πράξεις προς όφελος τρίτης χώρας ή σε τρίτη χώρα 7ότι υπάρχουν σήμερα μηχανισμοί που καλύπτουν τις περιπτώσεις καταπτώσεως των εγγυήσεων, ιδίως δε η προσωρινή ανάληψη πόρων που προβλέπεται από το άρθρο 12 του κανονισμού (ΕΟΚ, Ευρατόμ) αριθ. 1552/89 του Συμβουλίου της 29ης Μαΐου 1989 για την εφαρμογή της απόφασης 88/376/ΕΟΚ, Ευρατόμ για το σύστημα ιδίων πόρων της Κοινότητας (4) 7ότι τα ταμείο θα πρέπει να συσταθεί με βαθμιαία καταβολή κεφαλαίων 7 ότι, εν συνεχεία, θα αποδίδονται στο ταμείο οι τόκοι από την τοποθέτηση των διαθεσίμων του, καθώς και οι καταβολές οφειλετών που αθέτησαν τις υποχρεώσεις τους και για τους οποίους το ταμείο έχει χορηγήσει εγγύηση 7ότι, βάσει της πρακτικής που ακολουθούν τα διεθνή πιστωτικά ιδρύματα, κρίνεται επαρκές να ισούνται τα κεφάλαια του ταμείου με το 10 % των υποχρεώσεων σε κεφάλαιο τις οποίες αυτό εγγυάται προσαυξημένες κατά τους δεδουλευμένους και μη καταβληθέντες τόκους 7ότι καταβολές στο Ταμείο Εγγύησης ίσες προς το 14 % του ποσού κάθε πράξης που αποφασίζεται κρίνονται επαρκείς για να ανέλθουν τα κεφάλαια του ταμείου σε αυτό το ποσό-στόχο 7 ότι θα πρέπει να καθοριστεί ο τρόπος με τον οποίο θα γίνονται οι εν λόγω καταβολές 7ότι, όταν το ποσό-στόχος συγκεντρωθεί, θα επανεξετασθεί το ποσοστό των καταβολών 7 ότι αν τα κεφάλαια του Ταμείου Εγγύησης υπερβούν το ποσό-στόχο, το υπερβάλον θα επιστρέφεται στο γενικό προϋπολογισμό των Ευρωπαϊκών Κοινοτήτων 7ότι η χρηματοπιστωτική διαχείριση του ταμείου θα πρέπει να ανατεθεί στην Ευρωπαϊκή Τράπεζα Επενδύσεων (ΕΤΕπ) 7 ότι η χρηματοπιστωτική διαχείριση του ταμείου ελέγχεται από το Ελεγκτικό Συνέδριο βάσει διαδικασιών αποφασιζομένων από το Ελεγκτικό Συνέδριο, την Επιτροπή και την ΕΤΕπ 7ότι, για την έκδοση του παρόντος κανονισμού, οι συνθήκες δεν προβλέπουν άλλες εξουσίες εκτός από τις εξουσίες του άρθρου 235 της συνθήκης ΕΚ και του άρθρου 203 της συνθήκης Ευρατόμ,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ιδρύεται Ταμείο Εγγυήσης, καλούμενο εφεξής «ταμείο», οι πόροι του οποίου προορίζονται για την εξόφληση των πιστωτών της Κοινότητας, σε περίπτωση αθέτησης των υποχρεώσεων του οφειλέτη ενός δανείου που έχει χορηγήσει ή εγγυηθεί η Κοινότητα.Οι δανειοδοτικές και εγγυοδοτικές πράξεις που αναφέρει το πρώτο εδάφιο, καλούμενες εφεξής «πράξεις», είναι όσες πραγματοποιούνται προς όφελος τρίτης χώρας ή προορίζονται για τη χρηματοδότηση σχεδίων σε τρίτη χώρα.Άρθρο 2 Πόροι του ταμείου είναι:- καταβολές από το γενικό προϋπολογισμό των Ευρωπαϊκών Κοινοτήτων, σύμφωνα με το άρθρο 4,- οι τόκοι από την τοποθέτηση των διαθεσίμων κεφαλαίων του ταμείου,- οι εισπράξεις ποσών από οφειλέτες που αθέτησαν τις υποχρεώσεις τους, εφόσον το ταμείο έχει προηγουμένως καταβάλει εγγύηση.Άρθρο 3 Τα κεφάλαια του ταμείου πρέπει να ανέρχονται στο ενδεδειγμένο ύψος, που καλείται εφεξής «ποσό-στόχος».Το «ποσό-στόχος» ανέρχεται στο 10 % του κεφαλαίου του συνόλου των τρεχουσών υποχρεώσεων της Κοινότητας σε κεφάλαιο που απορρέουν από κάθε πράξη, προσαυξημένες με τους δεδουλευμένους και μη καταβληθέντες τόκους.Σε περίπτωση υπέρβασης του ποσού-στόχου στο τέλος του έτους, το υπερβάλον επανακαταβάλλεται σε ειδικό κονδύλιο της κατάστασης εσόδων του γενικού προϋπολογισμού των Ευρωπαϊκών Κοινοτήτων.Άρθρο 4 1.  Οι καταβολές στο ταμείο, που αναφέρονται στο άρθρο 2 πρώτη περίπτωση, ισούνται προς το 14 % του κεφαλαίου των πράξεων, μέχρις ότου τα κεφάλαια του ταμείου ανέλθουν στο ποσό-στόχο.Το ποσοστό των εν λόγω καταβολών επανεξετάζεται όταν το ταμείο φθάσει το ποσό-στόχο και, οπωσδήποτε, πριν από το τέλος του 1999.2.  Οι καταβολές στο ταμείο γίνονται σύμφωνα με τις λεπτομέρειες που αναφέρονται στο παράρτημα.Άρθρο 5 Εάν λόγω καταπτώσεως εγγυήσεων συνεπεία αθετήσεως υποχρεώσεων, τα κεφάλαια του ταμείου υπολειφθούν του 75 % του ποσού-στόχου, οι καταβολές αυξάνονται σε 15 % για τις νέες πράξεις, είτε μέχρις ότου επιτευχθεί και πάλι το ποσό-στόχος είτε, εάν η αθέτηση της υποχρεώσεως προέκυψε πριν τα κεφάλαια του ταμείου ανέλθουν στο ποσό-στόχο, μέχρις ότου καλυφθεί εξ ολοκλήρου το ποσό της καταβληθείσας εγγύησης.Εάν, λόγω καταπτώσεως εγγυήσεων κατόπιν μιας ή περισσοτέρων σοβαρών αθετήσεων υποχρεώσεων, τα κεφάλαια του ταμείου υπολειφθούν το 50 % το ποσού-στόχου, η Επιτροπή υποβάλλει έκθεση για έκτακτα μέτρα που ίσως απαιτηθούν για την ανασύσταση των κεφαλαίων του ταμείου.Άρθρο 6 Η Επιτροπή αναθέτει τη χρηματοπιστωτική διαχείριση του ταμείου στην ΕΤΕπ στα πλαίσια εντολής εξ ονόματος της Κοινότητας.Άρθρο 7 Το αργότερο στις 31 Μαρτίου κάθε οικονομικού έτους, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο έκθεση σχετικά με την κατάσταση του ταμείου και τη διαχείρισή του κατά τη διάρκεια του προηγουμένου οικονομικού έτους.Άρθρο 8 Ο λογαριασμός διαχείρισης και ο δημοσιονομικός ισολογισμός του ταμείου επισυνάπτονται στο λογαριασμό διαχείρισης και στο δημοσιονομικό ισολογισμό των Κοινοτήτων.Άρθρο 9 Η Επιτροπή υποβάλλει, πριν από τις 31 Δεκεμβρίου 1998, γενική έκθεση σχετικά με τη λειτουργία του ταμείου.Άρθρο 10 Ο παρών κανονισμός αρχίζει να ισχύει την έβδομη ημέρα από τη δημοσίευσή του στη Επίσημη Εφημερίδα των Ευρωπαϊκών Κοινοτήτων.Το άρθρο 4 εφαρμόζεται για τις πράξεις που αποφασίστηκαν και για τις οποίες έχει αναληφθεί υποχρέωση από την 1η Ιανουαρίου 1993.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 31 Οκτωβρίου 1994.Για το ΣυμβούλιοΟ ΠρόεδροςK. KINKEL(1) ΕΕ αριθ. C 68 της 11. 3. 1993, σ. 10.(2) ΕΕ αριθ. C 315 της 22. 11. 1993, σ. 235.(3) ΕΕ αριθ. C 170 της 21. 6. 1993, σ. 25.(4) ΕΕ αριθ. L 155 της 7. 6. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 2729/94 (βλέπε σελίδα 5 της παρούσας Επίσημη Εφημερίδας).ΠΑΡΑΡΤΗΜΑ Μεθόδευση των καταβολών που προβλέπονται στο άρθρο 2 πρώτη περίπτωση 1. Το ταμείο χρηματοδοτείται σύμφωνα με τις λεπτομέρειες που αναφέρονται στα κατωτέρω σημεία 2 και 3, ανάλογα με το αν πρόκειται:α) για δανειοληπτικές/δανειοδοτικές πράξεις της Κοινότητας ή εγγυήσεις σε χρηματοπιστωτικούς οργανισμούς, οι οποίες διενεργούνται σε μία ή περισσότερες δόσεις, εξαιρουμένων των πράξεων που αναφέρονται στο στοιχείο β) (1),β) για δανειοληπτικές/δανειοδοτικές πράξεις της Κοινότητας ή εγγυήσεις σε χρηματοπιστωτικούς οργανισμούς δυνάμει μηχανισμού-πλαισίου, οι οποίες διενεργούνται σε περισσότερα του ενός έτη και είναι μικροοικονομικής και διαρθρωτικής μορφής (2).2. Όσον αφορά τις πράξεις που αναφέρονται στο σημείο 1 στοιχείο α), η Επιτροπή αρχίζει τη διαδικασία καταβολής στα ταμείο μόλις το Συμβούλιο εκδώσει τυπικά τη βασική απόφαση. Το ποσό που πρέπει να καταβληθεί στο ταμείο υπολογίζεται βάσει του συνολοικού ποσού της πράξης την οποία αποφάσισε το Συμβούλιο.3. Όσον αφορά τις πράξεις που αναφέρονται στο σημείο 1 στοιχείο β), οι καταβολές στο ταμείο γίνονται με ετήσιες δόσεις που υπολογίζονται βάσει των ετήσιων ποσών τα οποία αναφέρονται στο δημοσιονομικό δελτίο που συνοδεύει την πρόταση της Επιτροπής, ενδεχομένως αναπροσαρμοσμένα σύμφωνα με την απόφαση του Συμβουλίου.Η Επιτροπή αρχίζει τη διαδικασία χρηματοδότησης του ταμείου για το πρώτο έτος μόλις το Συμβούλιο εκδώσει τυπικά τη βασική απόφαση, ή στην αρχή του επόμενου οικονομικού έτους, εάν δεν έχει προγραμματιστεί καμία πράξη για το τρέχον οικονομικό έτος. Για τα επόμενα οικονομικά έτη, η Επιτροπή αρχίζει τη διαδικασία χρηματοδότησης στην αρχή του οικονομικού έτους.Από το δεύτερο έτος, τα ποσά που πρέπει να καταβληθούν στο ταμείο διορθώνονται κατά τη διαφορά η οποία διαπιστώθηκε στις 31 Δεκεμβρίου του προηγούμενου έτους μεταξύ των εκτιμήσεων που χρησίμευσαν ως βάση για την προηγούμενη καταβολή και τα δάνεια που υπογράφηκαν κατά τη διάρκεια του προηγούμενου έτους. Η ενδεχόμενη διαφορά όσον αφορά το τελευταίο έτος καταβάλλεται το επόμενο έτος.4. Όταν αρχίζει μια διαδικασία καταβολής, η Επιτροπή επαληθεύει την κατάσταση εκτέλεσης των πράξεων για τις οποίες είχαν γίνει προγενέστερες καταβολές και, εάν δεν έχουν τηρηθεί οι προθεσμίες ανάληψης υποχρέωσης που είχαν αρχικά προβλεφθεί, προτείνει να ληφθούν υπόψη στον υπολογισμό της πρώτης καταβολής που θα πραγματοποιηθεί στις αρχές του επόμενου οικονομικού έτους δυνάμει των ήδη διενεργούμενων πράξεων.5. Για τις πράξεις που αποφάσισε το Συμβούλιο από την 1η Ιανουαρίου 1993, η Επιτροπή αρχίζει τις διαδικασίες χρηματοδότησης του ταμείου μόλις αυτό είναι δυνατό μετά την έναρξη ισχύος του κανονισμού, σύμφωνα με τα αναφερόμενα στα προηγούμενα σημεία.(1) Παραδείγματα πράξεων του τύπου αυτού: τα δάνεια για το ισοζύγιο πληρωμών τρίτων χωρών ή η εγγύηση που δίνεται σε μια κοινοπραξία εμπορικών τραπεζών για τη χρηματοδότηση της αγοράς επισιτιστικών προϊόντων σε μια τρίτη χώρα.(2) Παραδείγματα πράξεων του τύπου αυτού: τα δάνεια Ευρατόμ σε τρίτες χώρες και οι εγγυήσεις που παρέχονται στην ΕΤΕπ για τα δάνεια τα οποία χορηγεί στις αναπτυσσόμενες χώρες της Λατινικής Αμερικής και της Ασίας (PVDALA) και στις χώρες της Κεντρικής και της Ανατολικής Ευρώπης (PECOs).